માટુંગા સેન્ટ્રલમાં ભંડારકર રોડ પર એક કન્સ્ટ્રક્શન સાઇટ પાસેનાં ત્રણ વિશાળ વૃક્ષો અચાનક સુકાઈને મરી જતાં એ ફંગસ અટૅકને લીધે મૃત્યુ પામ્યાં હોવાનું ચર્ચાઈ રહ્યું હતું, પણ સ્થાનિક રહેવાસીઓ આ વાતના ઊંડાણમાં જતાં આ વૃક્ષો ફંગસને લીધે નહીં પણ એને આપવામાં આવેલી ઝેરી દવાઓને લીધે મૃત્યુ પામ્યાં હોવાનું બહાર આવતાં ખળભળાટ મચી ગયો હતો. સુધરાઈએ મામલાની ગંભીરતા જોઈને માટુંગા પોલીસમાં ફરિયાદ નોંધાવી છે.